b'\n_START_ARTICLE_\nLeinatoetuslaager\n_START_SECTION_\nAjalugu\n_START_PARAGRAPH_\n1994. aastal parvlaeva Estonia katastroofi tagaj\xc3\xa4rjel soovisid lapsed, kes oma l\xc3\xa4hedase \xc3\xb5nnetuses kaotasid, teiste lastega kokku saada, kes olid samas \xc3\xb5nnetuses m\xc3\xb5ne l\xc3\xa4hedase kaotanud. Nii toimuski aastal 1995 esimene leinatoetuslaager, mida rahaliselt toetas Rootsi lastekaitseorganisatsioon R\xc3\xa4dda Barnen. 2001. aastal asutati mittetulundus\xc3\xbching Laste ja Noorte Kriisiprogramm, mis tegeleb praeguseni p\xc3\xb5hiliselt leinatoetuslaagritega._NEWLINE_Aastaks 2018 on laagreid toimunud kokku 54.  _NEWLINE_\xe2\x80\x83\n_START_SECTION_\nLaagritegevus\n_START_PARAGRAPH_\nLeinatoetuslaagrit korraldatakse sellise programmi kaudu, mis aitab lapsel ja perel pereliikme surmaga paremini toime tulla. Programm sisaldab perekonsultatsioone, n\xc3\xa4dal aega kestvat suvelaagrit ja kahte kolmep\xc3\xa4evast j\xc3\xa4tkulaagrit. Programmis aidatakse aasta jooksul kuni 45 last. Laagrisse v\xc3\xb5etakse vastu noor, kes on 7\xe2\x80\x9318-aastane ja viimase kahe aasta jooksul oma pereliikme kaotanud. _NEWLINE_Laager ei ole puhtalt leinaga tegelemiseks. Seal toimetatakse samamoodi kui teistes laagrites (sporditegevused, loovtegevused, diskod, viktoriinid jms). Igal hommikul tegeletakse leinaga vaid kaks tundi r\xc3\xbchmat\xc3\xb6\xc3\xb6na oma vanuser\xc3\xbchmas. Noor saab erinevates tegevustes oma m\xc3\xb5tteid ja tundeid v\xc3\xa4ljendada. Lastega tegelevad eriv\xc3\xa4lja\xc3\xb5ppe saanud spetsialistid, kes t\xc3\xb6\xc3\xb6tavad iga p\xc3\xa4ev ps\xc3\xbchholoogide ja arstidena. Paljud spetsialistidest on juba alates Estonia kriisist leinatoetuslaagritega tegelenud. _NEWLINE_\xe2\x80\x83\n_START_SECTION_\nLapse lein\n_START_PARAGRAPH_\nT\xc3\xa4iskasvanutel on keeruline aidata ja aru saada leinavast lapsest. Lapse lein on hoopis teine kui t\xc3\xa4iskasvanul. Pereliikme kaotuse puhul tihti unustatakse \xc3\xa4ra lapse lein. Lapse leinast ei saada sageli aru, kuna see on keerukam kui t\xc3\xa4iskasvanutel. Laps ei soovi oma leinaga t\xc3\xa4iskasvanuid segada ning ta \xc3\xbcritab vanemaid oma leinast s\xc3\xa4\xc3\xa4sta. Lapsel peab olema v\xc3\xb5imalus r\xc3\xa4\xc3\xa4kida oma leinast, muidu v\xc3\xb5ib ta endasse sulguda, mis v\xc3\xb5ib viia depressioonini. Leina \xc3\xbcletamiseks on vaja l\xc3\xa4bida neli etappi. : _NEWLINE_1) aktsepteerida juhtunut: \xc3\xb5nnetuse eitamine on vale otsus leina \xc3\xbcleelamisel;_NEWLINE_2) mitte karta v\xc3\xa4ljendada mistahes tundeid;_NEWLINE_3) tuleb harjuda uute elukorraldustega;_NEWLINE_4) l\xc3\xb5puks tuleb leppida sellega, et inimene on meie seast lahkunud, ja harjuda eluga ilma lahkunuta. _NEWLINE_Lein m\xc3\xb5jutab last igas eluetapis, isegi t\xc3\xa4iskasvanuna oma eluvalikute t\xc3\xa4ideviimisel. Laste leinamisel otseselt ei ole mingisugust reeglit, kuna nad leinavad t\xc3\xa4iskasvanutest hoopis erineval moel. Seet\xc3\xb5ttu \xc3\xb6eldakse ka, et \xe2\x80\x9eLapse lein on triibuline\xe2\x80\x9c. Laps ei tohi leinates end \xc3\xbcksildasena tunda. Talle peab toeks olema, teda kuulama ja talle rohkem leina selgitama. V\xc3\xb5ib k\xc3\xbcll m\xc3\xb5elda, et kui lapsele t\xc3\xb5de ei r\xc3\xa4\xc3\xa4gita, siis sel viisil saab teda s\xc3\xa4\xc3\xa4sta, kuid tegelikult v\xc3\xb5ib see lapsele veel rohkem haiget teha. Lapsel ei tohi keelata leinamist, kuna surm on elu osa ja seda ei tohi karta. : _NEWLINE_\xe2\x80\x83\n_START_SECTION_\nKuidas j\xc3\xb5uda abini?\n_START_PARAGRAPH_\nLeinalaagrisse v\xc3\xb5ib saada ohvriabi, ps\xc3\xbchholoogi, ps\xc3\xbchhiaatria v\xc3\xb5i m\xc3\xb5ne tuttava kaudu. Leinalaagri maksumus \xc3\xbche lapse kohta on 260 \xe2\x82\xac. Toetuse saamiseks tuleb omavalitsusse esitada taotlus. Toetust saavad 7\xe2\x80\x9318-aastased leinas lapsed, kes on oma l\xc3\xa4hedase 1,5 aasta jooksul kaotanud.'